Flavius Sallustius

Flavius Sallustius (nescimus, quando natus quandove mortuus sit) vir publicus Romanus origine Germanica saeculi quarti fuit.

Cursus honorum
Constantio II imperatore Sallustius vicarius quinque provinciarum, i.e. Viennensis Dioeceseos erat, deinde vicarius Hispaniarum, vicarius urbis Romae erat. Sub Iuliano Caesare in Gallia erat comes consistoriiDer Neue Pauly, Stuttgardiae 1999, T. 10, c. 1258-59. Iulianus anno 361 Augustus proclamatus Sallustium praefectum praetorio Galliarum fecitAmmianus Marcellinus, Res gestae, XXI 8,1. Anno 363 Iulianus Augustus eum collegam consulatus sui quarti fecitOp.cit., XXIII 1,1. Sallustius acriter per litteras a Iuliano petivit, ne expeditionem Persicam inciperet, quod ei perniciei futuram. Sed Iulianus in hoc consilio perseveravitOp.cit., XXIII 5,5. Usque ad diem 7 Augusti 363 aut diutius praefectus praetorio Galliarum mansit. Nam die 28 Maii 364 legati dioeceseos Hispaniarum statuam ei in Foro Traiano Romae posuerunt.

Opera
Forsitan opusculum "Περί Θεών και Κόσμου" (de deis et mundo) a Sallustio inter imperium Iuliani compositum estTextus Graecus cum versione Latina (1638), quod contra Christianos et pro religione Romana nitebaturDer Neue Pauly, Stuttgardiae 1999, T. 10, c. 1269. Alcimus Alethius rhetor Burdigalensis laudem eius composuitDecimus Magnus Ausonius, Professores Burdigalenses II. Consul qualis Flavius Salustius opus musivum villae Novatae in Hispania faciendum curavit, qui antiquae Romanae religioni et philosophiae Neoplatonicae favebatSantamaría Hernández, M. T., "Escenas de teatro, alegoría neoplatónica e iconografía consular en el mosaico del triclinio de la villa de Noheda", Studia Philologica Valentina, 27 (2025), 199-222..

Notae

Categoria:Senatores
Categoria:Praefecti Praetorio
Categoria:Vicarii Viennensis
Categoria:Vicarii Hispaniarum
Categoria:Vicarii urbis Romae
Categoria:Iulianus (imperator)